Verloëningsgebed: bloedlyn vloeke
Here Jesus Christus, dankie vir U volkome verlossingsdaad op die kruis. Dankie dat U, U lewe neergelê het vir my. Here, U Woord leer my dat die ongeregtighede van my voorgeslagte ook vandag my eie lewe kan beinvloed. Ek besef ook dat Satan baie hard werk om al die swakheid en boosheid wat in ons bloedlyn voorkom op my lewe af te dwing. Sonder U hulp Heer is ek onderhewig aan hierdie mislike erfporsie vir my lewe. Deur U verlossingsdaad op die kruis het U dit egter moontlik gemaak vir my om ook verlossing te ontvang van alle ongeregtigheid waardeur hierdie bloedlynvloeke aangevuur word. Om hierdie verlossing te kan ontvang Heer, bely ek vandag alle ongeregtighede wat in my familie bloedlyne voorkom. Ek bely dat ons dikwels rebels was, en dat ons ongehoorsaam was aan U Woord. Ek bely alle seksuele wandade en losbandigheid waardeur Satan plek gekry het in ons bloedlyn. Ek bely ook enige nuuskierigheid in okkultiese praktyke, en ook alle forms van spiritisme. Ek bely alle trots wat in ons familie voorkom en alle eiewysheid. Ek bely ook alle haat, humeurigheid, verslawings, onvergewinsgesindheid, bitterheid, jaloesie, twyfel, ongeloof, alle nuuskierigheid of betrokkenheid by valse godsdienste. Here Jesus, ek vra vandag dat U my genadig sal wees, en my sal vergewe, en verlos van die mag van ongeregtigheid in ons familie, asook my eie aandeel in hierdie vloek. Here, vergewe my asseblief, en reinig my van die effek van alle vloeke wat hierdeur op my lewe inwerk. Ek verloën nou enige eed wat deur my voorouers afgelê is, wat my steeds bind aan demoniese magte, asook enige rituele wat waardeur demoniese magte in die familie ingenooi is. Ek verklaar nou dat ek In die Naam van Jesus my rug draai op elke vloek in ons familie, en dat ek ook alle familiale geeste nou verloën. Ek lê enige “gawes”, of “talente” wat deur familiale geeste aan my oorgedra is nou dadelik neer. Here verlos my asseblief nou van elke vloek, en vernietig alle invloed wat hulle oor my lewe gehad het. Ek vernietig in die Naam van Jesus die mag van krankheid, siekte, allergiee, armmoede, twyfel, ongeloof, verwarring, verwerping, lae selfbeeld, onwaardigheid, vrees, angs, beklemming, benoudheid, hopeloosheid, mismoedigheid, neerslagtigheid, depressiwiteit. Ek spreek nou elke demoon aan wat betrokke is by hierdie vloeke in my lewe, en ek beveel julle in die naam van Jesus om my dadelik te verlaat! 
Hemelse Vader, U Woord gee my `n belofte van `n nuwe Goddelike erfporsie. Ek vra U nou om asseblief daardie hemelse erfporsie oor my lewe los te maak, en ek ontvang nou in geloof daardie nuwe erfporsie. Ek ontvang nou vir myself, en my nasate U vrede, vreugde, geluk, voorspoed, genesing en geregtigheid in die wonderlike naam van Jesus!
Amen.